Campionatul Mondial de Fotbal Rusia 2018 (Egipt - Uruguay)

Campionatul Mondial de Fotbal Rusia 2018

Grupa A

EGIPT – URUGUAY 0-1

Sursa: FIFA.COM

Sursa: FIFA.COM

ECHIPE

Egipt: El-Shenawy – Fathy, Gabr, Hegazy, Shafi – Elneny, Hamed (50, Mosri) – Warda (82, Sobhi), Said, Trezeguet – Mohsen (63, Kahraba).

Antrenor: Hector Raul Cuper

Uruguay: Muslera – Varela, Gimenez, Godin, Caceres – Nandez, Bentacur, Vecino, Arrascaeta – Suarez, Cavani.

Antrenor: Oscar Washington Tabarez

Au marcat: Gimenez (89)

Sud-americanii au dat lovitura în final

Cea de-a doua partidă a Campionatului Mondial de fotbal găzduit de Rusia, ediția 2018, a adus față în față, pe arena „Ekaterinburg” din localitate, echipele naționale din Egipt și Uruguay, celelalte componente ale Grupei A. După ce Rusia s-a distrat cu Arabia Saudită (scor 5-0, în meciul de deschidere al Mondialului), înfruntarea dintre cele două devenise foarte importantă, în privința formației care să candideze la unul din primele două locuri din grupă, calificante în optimile de finală ale turneului final.

Deși nu l-au avut în teren pe jucătorul lor numărul unu, Mo Salah (nerefăcut după accidentarea suferită în finala Ligii Campionilor), „faraonii” le-au pus reale probleme sud-americanilor. Jucătorii antrenați de Hector Cuper s-au baricadat foarte bine în apărare și au încercat să „înțepe” pe contraatac. Uruguayenii au avut inițiativa, dar au măcinat în gol până în minutul 89, când, în urma unui corner, Gimenez s-a înălțat peste toți apărătorii egipteni și a înscris cu capul.

MUGUR BĂILEȘTEANU

Etapa viitoare: Rusia – Egipt (19 iunie), Uruguay – Arabia Saudită (20 iunie).

Contents